CELEX: 32017R0135
Language: da
Date: 2017-01-23 00:00:00
Title: Rådets forordning (EU) 2017/135 af 23. januar 2017 om ændring af Rådets forordning (EU) 2016/1903 om fastsættelse for 2017 af fiskerimuligheder for visse fiskebestande og grupper af fiskebestande gældende for Østersøen

27.1.2017   
            
            
               DA
            
            
               Den Europæiske Unions Tidende
            
            
               L 22/1
            
         RÅDETS FORORDNING (EU) 2017/135
   af 23. januar 2017
   om ændring af Rådets forordning (EU) 2016/1903 om fastsættelse for 2017 af fiskerimuligheder for visse fiskebestande og grupper af fiskebestande gældende for Østersøen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Ved Rådets forordning (EU) 2016/1903 (1) fastsættes fiskerimuligheder for torsk i ICES-underområde 22-24 (»torskebestanden i den vestlige del af Østersøen«) i perioden fra den 1. januar til den 31. januar og fra den 1. april til den 31. december 2017.
            
         
               (2)
            
            
               I december 2016 offentliggjorde Den Videnskabelige, Tekniske og Økonomiske Komité for Fiskeri (STECF) sin videnskabelige vurdering vedrørende virkningen af fiskeforbuddet for torskebestanden i den vestlige del af Østersøen i perioden fra den 1. februar til den 31. marts 2017. Denne vurdering bekræftede, at forbuddet vil være gavnligt for bestanden.
            
         
               (3)
            
            
               Det fiskeforbud, der er fastsat ved forordning (EU) 2016/1903, finder også anvendelse på fiskeri efter torsk med fartøjer med en længde på mindre end 15 meter overalt i områder, hvor vanddybden er mindre end 20 meter. I STECF's vurdering nævnes det dog, at en begrænsning af torskefiskeriet for sådanne fartøjer i disse områder ikke vil bidrage væsentligt til genopretningen af den pågældende bestand.
            
         
               (4)
            
            
               Hvis fiskerimulighederne i den vestlige del af Østersøen blev tilbageholdt fuldstændigt, kunne det desuden føre til, at fiskeriet ville blive flyttet, og at dette ville have en uønsket effekt på andre torskebestande i Østersøen, særlig bestanden i den østlige del.
            
         
               (5)
            
            
               Endvidere ville det, hvis det blev tilladt for fartøjer med en længde på mindre end 15 meter overalt at fiske i områder, hvor vanddybden er mindre end 20 meter, gøre det muligt for et begrænset antal fiskere at fortsætte med at fiske og at fiske efter andre arter end torsk.
            
         
               (6)
            
            
               Det er derfor rimeligt at give fartøjer med en længde på under 15 meter overalt ret til at fiske i områder, hvor vanddybden er mindre end 20 meter.
            
         
               (7)
            
            
               Det er ikke hensigtsmæssigt at gøre sådanne fiskerimuligheder tilgængelige for partrawlere uanset deres længde på grund af sådanne fartøjers høje fangstkapacitet.
            
         
               (8)
            
            
               Med henblik på at sikre effektiv kontrol og overvågning af det fiskeriområde, hvor vanddybden er mindre end 20 meter, er det nødvendigt at sikre, at alle berørte fartøjer er udstyret med et fartøjsovervågningssystem, jf. artikel 9, stk. 2, i Rådets forordning (EF) nr. 1224/2009 (2). Derfor bør artikel 9, stk. 5, i nævnte forordning, i henhold til hvilken medlemsstaterne kan fritage fiskerfartøjer med en længde på mindre end 15 meter overalt fra kravet om at have installeret et fartøjsovervågningssystem, ikke finde anvendelse på fiskeriet efter torsk i den vestlige del af Østersøen.
            
         
               (9)
            
            
               Med henblik på at sikre en bæredygtig udnyttelse af torskebestanden i den vestlige del af Østersøen i overensstemmelse med Europa-Parlamentets og Rådets forordning (EU) 2016/1139 (3) bør den årsbaserede fleksibilitet, der er fastsat i artikel 15, stk. 9, i Europa-Parlamentets og Rådets forordning (EU) nr. 1380/2013 (4), i forbindelse med landingsforpligtelsen ikke finde anvendelse på denne bestand.
            
         
               (10)
            
            
               Forordning (EU) 2016/1903 bør derfor ændres i overensstemmelse hermed.
            
         
               (11)
            
            
               Det forbud mod fiskeri efter torsk i ICES-underområde 22-24, der er fastsat ved forordning (EU) 2016/1903, træder i kraft den 1. februar 2017. For at være fuldt ud effektiv bør nærværende forordning derfor anvendes fra samme dato og træde i kraft dagen efter offentliggørelsen —
            
         VEDTAGET DENNE FORORDNING:
   Artikel 1
   I bilaget til forordning (EU) 2016/1903 affattes oplysningerne om torsk i ICES-underområde 22-24 således:
   
      
                  
                     »Art:
                  
               
               
                  Torsk
                  
                     Gadus morhua
                  
               
               
                  
                     Område:
                  
               
               
                  Underafsnit 22-24
                  (COD/3BC+24)
               
            
                  Danmark
               
               
                  2 444 
               
               
                   
               
               
                   
               
            
                  Tyskland
               
               
                  1 194 
               
               
                   
               
               
                   
               
            
                  Estland
               
               
                  54
               
               
                   
               
               
                   
               
            
                  Finland
               
               
                  48
               
               
                   
               
               
                   
               
            
                  Letland
               
               
                  202
               
               
                   
               
               
                   
               
            
                  Litauen
               
               
                  131
               
               
                   
               
               
                   
               
            
                  Polen
               
               
                  654
               
               
                   
               
               
                   
               
            
                  Sverige
               
               
                  870
               
               
                   
               
               
                   
               
            
                  Unionen
               
               
                  5 597 
               
               
                   
               
               
                   
               
            
                  TAC
               
               
                  5 597  (5)
                  
               
               
                   
               
               
                  Analytisk TAC
                  Artikel 3, stk. 2 og 3, i forordning (EF) nr. 847/96 anvendes ikke.
                  Artikel 4 i forordning (EF) nr. 847/96 anvendes ikke.
                  Artikel 15, stk. 9, i forordning (EU) nr. 1380/2013 anvendes ikke.
               
            
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. januar 2017.
      
         
            På Rådets vegne
         
         R. GALDES
         
            Formand
         
      
   
   
      (1)  Rådets forordning (EU) 2016/1903 af 28. oktober 2016 om fastsættelse for 2017 af fiskerimuligheder for visse fiskebestande og grupper af fiskebestande gældende for Østersøen og om ændring af forordning (EU) 2016/72 (EUT L 295 af 29.10.2016, s. 1).
   
      (2)  Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).
   
      (3)  Europa-Parlamentets og Rådets forordning (EU) 2016/1139 af 6. juli 2016 om en flerårig plan for torske-, silde- og brislingebestandene i Østersøen og fiskeriet, der udnytter disse bestande, om ændring af Rådets forordning (EF) nr. 2187/2005 og om ophævelse af Rådets forordning (EF) nr. 1098/2007 (EUT L 191 af 15.7.2016, s. 1).
   
      (4)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
   
      (5)  Denne kvote må fiskes fra den 1. januar til den 31. januar og fra den 1. april til den 31. december 2017. Dog er det tilladt for fiskerfartøjer med en længde på mindre end 15 meter overalt (undtagen partrawlere), som er udstyret med et fartøjsovervågningssystem, jf. artikel 9, stk. 2, i forordning (EF) nr. 1224/2009, også at fiske denne kvote fra den 1. februar til den 31. marts 2017 i områder, hvor vanddybden er mindre end 20 meter. Artikel 9, stk. 5, i forordning (EF) nr. 1224/2009 finder ikke anvendelse.«